Diari Oficial de la Generalitat Valenciana


Sumari del DOGV 9565, del 30-03-2023 (2023/3262)

RESOLUCIÓ de 8 de març de 2023, de la directora general de Planificació, Eficiència Tecnològica i Atenció al Pacient, de la Conselleria de Sanitat Universal i Salut Pública, per la qual s'aprova la modificació intradepartamental del mapa sanitari de la Comunitat Valenciana, amb modificació d'adscripció de professionals sanitaris.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2023/03/08/(1)/dof/vci/html**

### Dades del document

Número de DOGV
:   9565

Data del DOGV
:   30-03-2023

Secció del DOGV
:   I. DISPOSICIONS GENERALS

Número del document
:   2023/3262


Data del document
:   08-03-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * legislació
    * legislació sanitària
    * política sanitària
    * servei sanitari
    * decret
    * organització sanitària

RESOLUCIÓ de 8 de març de 2023, de la directora general de Planificació, Eficiència Tecnològica i Atenció al Pacient, de la Conselleria de Sanitat Universal i Salut Pública, per la qual s'aprova la modificació intradepartamental del mapa sanitari de la Comunitat Valenciana, amb modificació d'adscripció de professionals sanitaris. [2023/3262]  
Vista la proposta de resolució emesa per la Subdirecció General de Planificació, Qualitat i Atenció al Pacient, i en l'exercici de les competències en matèria d'ordenació del mapa sanitari que se m'atribueixen en el Decret 205/2018, de 16 de novembre, del Consell, pel qual s'aprova el mapa sanitari de la Comunitat Valenciana (DOGV 8440, 10.12.2018), resolc:  
  
Primer  
Aprovar la modificació intradepartamental del mapa sanitari, amb canvi d'adscripció de professionals sanitaris, derivada de l'obertura del consultori auxiliar Virgen de la Cabeza, i que afecta les zones bàsiques 3 i 4 del departament d'Elda. El nou consultori formarà part de la zona bàsica 4 i per a la seua obertura s'han modificat un total de 390 trams de les dues zones bàsiques afectades, tal com es mostra en la taula següent:  
  
  
Zona bàsica origen Zona bàsica destinació Nre. trams  
3 3 51  
3 4 252  
4 3 29  
4 4 58  
 Total 390  
  
  
Segon  
Que es trasllade la present resolució al Consell de Salut de la Comunitat Valenciana i a la gerència del departament de salut afectat perquè en prenguen coneixement.  
  
Tercer  
Remetre la resolució per a la publicació en el Diari Oficial de la Generalitat Valenciana i en la pàgina web de la Conselleria amb competències en matèria de sanitat, per raons d'interés públic, a l'empara del que s'estableix en l'article 7.6 del Decret 205/2018, de 16 de novembre, del Consell, pel qual s'aprova el mapa sanitari de la Comunitat Valenciana.  
D'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:   
a) El recurs de reposició s'haurà d'interposar davant de l'òrgan que va dictar l'acte en el termini d'un mes des de l'endemà de la publicació de la present resolució.   
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació de la present resolució.  
  
València, 8 de març de 2023.- La directora general de Planificació, Eficiència Tecnològica i Atenció al Pacient: María Llanos Cuenca González.


Còpia Permalink ELI